section_heading: Gledanost
paragraph_text: U Sjevernoj Americi film Bježi sa službenom kino distribucijom krenuo je 24. veljače 2017. godine uz filmove Collide i Rock Dog te se predviđalo da će u 2773 kino dvorane u prvom vikendu otvaranja utržiti između dvadeset i dvadeset i pet milijuna dolara.<ref> Samo prvog dana prikazivanja film je zaradio 10,8 milijuna dolara, a u konačnici je u prvom vikendu zaradio 33,4 milijuna dolara i zasjeo na prvo mjesto box-officea. Od sveukupne populacije publike koja ga je gledala u prvom vikendu, 38% su bili Afroamerikanci, 35% bijelci, a najprofitabilnija država bila je Georgija.<ref> U drugom vikendu prikazivanja film je završio na drugom mjestu, odmah iza filma Logan uz zaradu od 28,3 milijuna dolara (uz pad od 15,4%). Budući da gledanost filmova horor žanra u drugom vikendu prikazivanja zna pasti i do 60% ovo je bio iznimno mali pad gledanosti.<ref> U trećem vikendu prikazivanja film je zaradio dodatnih 21,1 milijun dolara, uz pad od samo 25% u odnosu na prethodni vikend te je završio na trećem mjestu gledanosti odmah iza filmova Kong: Otok lubanja i Logan.<ref>